13de President van Suid-Afrika
12 April 1942 (1942-04-12) (72 jaar oud)
Nkandla, Natal, Unie van Suid-Afrika
Jacob Gedleyihlekisa Zuma (gebore 12 April 1942, Nkandla, KwaZoeloe-Natal (Suid-Afrika)) is die president van Suid-Afrika sowel as van die land se regerende politieke party, die ANC en 'n voormalige Adjunkpresident van die Republiek van Suid-Afrika. Hy is 'n gewilde figuur, selfs oor politieke grense heen, maar word as omstrede gesien sedert sy finansiële adviseur skuldig bevind en veroordeel is weens korrupsie en bedrog. Hierdie gebeure het in Junie 2005 tot Zuma se afdanking as Visepresident van Suid-Afrika gelei. Zuma se stamnaam is Msholozi wat ook deur sy ondersteuners gebruik word om na hom te verwys.
Zuma is kort na sy afdanking as Visepresident van Suid-Afrika formeel aangekla van korrupsie. Die saak is egter van die rol geskrap nadat die staatsaanklaer se aansoek om uitstel van die handgewys is.
In Desember 2005 is Zuma ook in die Johannesburgse hooggeregshof van verkragting aangekla. Die beweerde slagoffer, die dogter van 'n ontslape vriend van Zuma uit die struggle-era, was MIV-positief, 'n feit wat aan Zuma bekend was. Op 8 Mei 2006 het die hof die aanklagte van die hand gewys in 'n beslissing waarin die regter met die verdediging saam gestem het dat die betrokke seksuele daad konsensueel was. Gedurende die verhoor het Zuma erken dat hy onbeskermde seks met sy aanklaer gehad het maar dat hy na die tyd gestort het om die risiko om MIV op te doen te verminder. Die stelling is deur die regter, gesondheidskundiges en VIGS-aktiviste vooroordeel. Spotprenttekenaars soos Zapiro het ook daarmee spotgedryf.
As moontlik die mees prominente Zoeloe ANC-politikus, en 'n leier onder linksgesinde ondersteuningsgroepe binne die ANC, kon hy steeds staatmaak op aansienlike ondersteuning selfs na sy afdanking as Visepresident van die land. Sy ondersteuningsbasis bring mee dat hy daarin slaag om sy rol as Visepresident van die ANC te behou. Op 18 Desember 2007 het hy by die ANC se 2007 nasionale kongres in Pietersburg (ook Polokwane) die President van Suid-Afrika en vorige leier van die ANC met 2 329 teen 1 505 stemme geklop om die nuwe president van die ANC te word.
Die hoof oorblywende struikelblok tot Zuma se veldtog om President van Suid-Afrika te word is moontlike verdere korrupsieaanklagte wat deur die Nasionale Vervolgingsgesag gemaak mag word.
1 Vroeë jare en familie
2 Deelname aan die Stryd teen Apartheid
2.1 Gevangenis en bannelingskap
2.2 Terugkeer na Suid-Afrika
3.1 Opkoms as nasionale leier
3.2 Termyn as adjunkpresident van Suid-Afrika
4.4 Homoseksualiteit en selfdegeslaghuwelike
4.5 "Skiet die Boer"-liedjie
Vroeë jare en familie[wysig]
Zuma is op 12 April 1942 in Nkandla, wat in nou in die KwaZulu-Natalprovinsie is, gebore. Zuma het sy kinderjare deur tussen Zoeloeland en die voorstede van Durban deurgebring. Sy vader was 'n polisieman, wat teen die einde van die Tweede Wêreldoorlog gesterf het toe Zuma nog 'n jong seun was. Hy het as jong seun beeste opgepas en het geen formele onderwys ontvang nie. Sy stamnaam is Msholozi.
Zuma het ook sy eerste vrou, met wie hy steeds getroud is, Gertrude Sizakele Khumalo, in 1959 ontmoet. Hy het geen kinders by sy eerste vrou wat as "MaKhumalo" of "MaShobane" bekend staan en by Zuma se huis in Nklanda woon. Zuma het later nog twee vroue gevat terwyl hy in ballingskap in buurlande van Suid-Afrika was. Sy tweede vrou was Me. Kate Mantsho, ’n lugwaardin van die Mosambiekse lugdiens saam met wie hy vier kinders gehad het. Mantsho het in 2000 selfmoord gepleeg ná ’n huwelik van 24 jaar. In die 1980’s het hy sy volgende vrou, Me. Nkosazana Dlamini, tans Minister van Buitelandse Sake, in Swaziland ontmoet terwyl sy by die Mbabane-staatshospitaal gewerk het. Hulle het vier kinders saam gehad en is in 1998 geskei.
In 2002 is Zuma weer getroud met Mantuli Zuma saam met wie hy reeds twee kinder het. Sy jongste vrou, die vyfde, is Thobeka Stacy Mabhija, vir wie hy onlangs lobolo betaal het en by wie hy reeds twee kinders het. Verder het Zuma 'n kind by Minah Shongwe, suster van Regter Jeremiah Shongwe, wat hom van Zuma se verkragtingsaak onttrek het.
Deelname aan die Stryd teen Apartheid[wysig]
Gevangenis en bannelingskap[wysig]
In 1963 is hy saam met 'n groep van 45 rekrute naby Zeerust in die Wes-Transvaal, tans deel van die Noordwes provinsie in hegtenis geneem. Hy is skuldig bevind aan sameswering om die regering omver te werp en tot 10 jaar gevangenisstraf gevonnis wat hy op Robbeneiland saam met Nelson Mandela, wat terselfdertyd weens 'n ander insident in gevangenis geneem is, uitgedien het.
Hy het in 1977 lid geword van die ANC se Nasionale Uitvoerende Komitee. Hy het ook gedien as Adjunkhoofafgevaardigde van die ANC in Mosambiek, 'n pos wat hy beklee het tot die ondertekening van die Nkomati-Ooreenkoms tussen die Mosambiekse en Suid-Afrikaanse regerings in 1984. Na die ondertekening van die ooreenkoms is hy aangestel as Hoofafgevaardigde van die ANC. Zuma is gedwing om Mosambiek in Januarie 1987 te verlaat na aansienlike druk op die Mosambiekse regering deur die PW Botha regime. Hy het na die ANC Hoofkantoor in Lusaka, Zambië, geskuif waar hy aangestel is as Hoof van Ondergrondse Strukture en kort daarna as Hoof van die Intelligensie Afdeling.
Terugkeer na Suid-Afrika[wysig]
Na die ontbanning van die ANC in Februarie 1990 was hy een van die eerste ANC leiers om na Suid-Afrika terug te keer om met die onderhandelingsproses te begin. In 1990 is hy verkies tot Voorsitter van die ANC in die Suid-Natal gebied, en het hy 'n leidende rol gespeel in die bekamping van politieke geweld in die gebied tussen lede van die ANC en die Inkatha Vryheidsparty. Die IVP, gelei deur Mangosuthu Buthelezi, het op daardie stadium heelwat klem gelê op Zoeloetrots en politieke mag. In dié konteks was Zuma se Zoeloe erfenis deurslaggewend in ANC-pogings om die geweld te beëindig. Die ANC se strategie was om politieke eerder as stamverband te beklemtoon as die oorsaak van die geweld en om ondersteuning onder Zoeloes in die gebied te werf.
Hy is in die jaar daarna verkies tot Onder-Sekretaris-Generaal van die ANC en in Januarie 1994 is hy genomineer as die ANC-kandidaat vir die Premierskap van KwaZoeloe-Natal.
Opkoms as nasionale leier[